Алберт Остермайер
O. M. U.

Превод от немски: Венцеслав Константинов, —

chitanka.info

O. M. U.[0]

понякога животът е

кратък евтин филм който

вече не си струва да

синхронизираш щастието има френски

субтитри и атлантикът се помества в

чаша червено вино в ръката

на приятел който намира нови роли

за бляновете ти върху покривка за маса

изгражда плаж от трохи на бял хляб и

под един слънчобран просветлява

сенките под очите ти понякога е

достатъчно да те остави сам и зад

пожарогасителя да изчезне

към тоалетната един случаен поглед

и вече не ти се иска да се

връщаш на улицата с обувки

2001

[0] O. M. U. — Оригинал със субтитри (нем.) — Б.пр. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.